CELEX: 52007XB0116(01)
Language: hu
Date: 2007-01-16 00:00:00
Title: Egyetértési megállapodás a Kormányzótanács tagjai számára szóló Magatartási kódexről szóló egyetértési megállapodás módosításáról

16.1.2007   
            
            
               HU
            
            
               Az Európai Unió Hivatalos Lapja
            
            
               C 10/6
            
         Egyetértési megállapodás a Kormányzótanács tagjai számára szóló Magatartási kódexről szóló egyetértési megállapodás módosításáról
   (2007/C 10/08)
   AZ EURÓPAI KÖZPONTI BANK KORMÁNYZÓTANÁCSÁNAK TAGJAI,
   tekintettel a Kormányzótanács tagjai számára szóló Magatartási kódexről szóló, 2002. május 16-i egyetértési megállapodásra (1),
   mivel:
   a Kormányzótanács tagjai számára szóló Magatartási kódex e módosítása tovább részletezi a Kormányzótanács tagjai tekintetében alkalmazandó etikai követelményeket,
   MEGÁLLAPODTAK 2006. DECEMBER 21-ÉN A MAGATARTÁSI KÓDEXRŐL SZÓLÓ EGYETÉRTÉSI MEGÁLLAPODÁS KÖVETKEZŐ MÓDOSÍTÁSÁBAN:
   1. cikk
   A Kormányzótanács tagjai számára szóló Magatartási kódex 3. cikke a következőképpen módosul:
   
                
            
            
               A 3.3. cikk helyébe a következő szöveg lép:
               
                  
                              „3.3
                           
                           
                              A függetlenség elvének tiszteletben tartása nem egyeztethető össze a Kormányzótanács tagjaként betöltött tisztséggel bárminemű kapcsolatban álló, 200 EUR értéket meghaladó bármely juttatás, jutalom, díjazás vagy ajándék KBER-en kívüli forrásból történő kérelmezésével, átvételével vagy elfogadásával.”
                           
                        
            
         
                
            
            
               A szöveg a következő 3.4. és 3.5 cikkel egészül ki:
               
                  
                              „3.4.
                           
                           
                              A Kormányzótanács tagjai azonban elfogadhatnak meghívásokat konferenciákra, fogadásokra vagy kulturális eseményekre és a kapcsolódó programokra, beleértve az ésszerű mértékű vendéglátást, ha az eseményen való részvételük összeegyeztethető a Kormányzótanács tagjaként ellátott feladataik teljesítésével. Ezzel összefüggésben elfogadhatják a szervezőktől az olyan utazási és tartózkodási költségek megfizetését, amelyek arányosak az elfoglaltságuk időtartamával kivéve, amennyiben a szervezők a felügyeletük alatt álló intézmények. A Kormányzótanács tagjainak különös körültekintést kell tanúsítaniuk az egyéni meghívásokkal kapcsolatban. Ezek a szabályok egyaránt vonatkoznak a Kormányzótanács tagjainak házastársára vagy partnerére, amennyiben a meghívások rájuk is kiterjednek, és részvételük megfelel a nemzetközileg elfogadott szokásoknak.
                           
                        
                              3.5.
                           
                           
                              A Kormányzótanács tagjai nem fogadhatnak el saját részükre díjazást a Kormányzótanács tagjaként fennálló hivatalos minőségükben tartott előadásokért vagy beszédekért.”
                           
                        
            
         2. cikk
   Készült egy eredeti példányban, amelyet az EKB irattárában őriznek. Az egyetértési megállapodás minden részes fele megkapja a megállapodás egy hitelesített példányát.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  HL C 123., 2002.5.24., 9. o.